Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Pääministeri Netanjahu aikoo puhua Washingtonissa -
Israelin vastalauseista Iranin ydinsopimusta koskien.
USA:n presidentti Obama on vihjannut harkitsevansa uudelleen -
rahallisen avustuksen myöntämistä eri maiden puolustustarpeisiin.
Poliisi pidätti Pariisissa miehen, -
joka yritti polttaa Israelin lipun juutalaiskaupan vieressä, -
jossa terroristi murhasi neljä ihmistä tammikuussa.
Israelin viranomaiset harkitsevat menettelytavan muutosta puheelle, -
jonka pääministeri Netanjahu aikoo pitää USA:n kongressille ensi kuussa.
Korjauksen olisi tarkoitus lieventää kireyttä, -
jota Iran-kysymystä koskeva puhe on synnyttänyt.
Pääministeri Netanjahun puheen kongressille on määrä käsitellä -
Iranin ydinohjelmaa sekä islamilaisen ääriliikehdinnän uhkaa.
Puheen ajankohta on 3.3., vain kaksi viikkoa ennen Israelin vaaleja.
Puhekutsun antoi kongressin republikaaninen puhemies Boehner.
Kutsu on aiheuttanut myllerrystä Israelissa ja USA:ssa.
Republikaanien väitetään käyttävän Israelin johtajaa -
välineenä presidentti Obaman Iran-politiikan haastamiseksi.
Netanjahua taas arvostellaan puheen hyödyntämisestä -
oman vaalikampanjointinsa tehostamiseksi.
Pääministeri Netanjahu kertoi eilen Bar Ilanin yliopistolla, -
että hän on kaikesta huolimatta päättänyt puhua USA:ssa -
ja kertoa Israelin vastalauseista Iranin ydinsopimusta koskien.
Obamalle suunnatussa viestissä Netanjahu totesi, -
että protokolla ei päde huonoon sopimukseen, -
joka vaarantaa Israelin olemassaolon.
Samaan aikaan kun jotkut keskittyvät -
protokollaan ja puoluepolitiikkaan, -
Münchenissä muotoillaan Iranin kanssa huonoa sopimusta, -
joka altistaa Israelin vaaralle.
Saamieni tietojen mukaan tämä sopimus antaisi Iranille -
muutaman vuoden sisällä kyvyn valmistaa kymmeniä ydinpommeja.
Israelin pääministerinä minulla on velvollisuus tehdä kaikkeni -
tämän vaarallisen sopimuksen estämiseksi.
Olen näin ollen päättänyt -
matkustaa Washingtoniin, esittääkseni -
Israelin näkökannan kongressin jäsenille ja Amerikan kansalle.
Presidentti Obama puolusti päätöstään olla tapaamatta -
Netanjahua tämän USA:n vierailulla. Hän viittasi protokollamenettelyyn, -
että valtiojohtajia ei tule tavata juuri vaalien edellä.
Obama painotti tavattuaan Saksan liittokansleri Merkelin Münchenissä, -
että Israelin ja USA:n välinen side on rikkomaton -
ja että hän on sitoutunut Israelin turvallisuuteen.
Mitä pääministeri Netanjahuun tulee, kuten olen jo sanonut, -
keskustelen hänen kanssaan kaiken aikaa.
Väkemme koordinoivat yhdessä jatkuvasti. Käytäntömme ei ole -
tavata johtajia juuri ennen vaaleja, paria viikkoa ennen heidän vaalejaan.
Minusta näitä protokollia on tärkeää pitää yllä, -
sillä USA:n ja Israelin välinen suhde -
ei ole puoluekysymys.
Tämä suhde ei perustu hengenheimolaisuuteen -
työväen- ja demokraattipuolueen tai Likudin ja republikaanien välillä.
Tämä suhde ylittää puoluerajat. Se perustuu kestävään siteeseen, -
jota koemme välillämme, samoin sitoumukseemme -
Israelin turvallisuuteen sekä jakamiimme arvoihin.
Keino säilyttää kaikki tämä on se, -
ettemme anna puoluepoliittisiksi miellettyjen seikkojen -
varjostaa suhdettamme.
Iranin neuvotteluja koskien presidentti Obama korosti aikovansa -
käyttää kaikki keinot neuvotellun sopimuksen saavuttamiseksi.
Obama varoitti myös Irania, että jos neuvottelut epäonnistuvat, -
hän aikoo ryhtyä ensimmäisenä kovempiin toimiin Irania vastaan.
Pääministerillä ja minulla on todellinen näkemysero Iranin pakotteista.
Olen ollut hyvin selväsanainen - ja Angela on kanssani samaa mieltä, -
samoin David Cameron ja muut neuvottelijat -
siitä, että ei ole järkeä pilata neuvotteluja -
vain kuukautta, kahta ennen neuvottelujen päättymistä.
Jos sopimus syntyy, ottakaamme se vastaan.
Jos sitä ei saada aikaiseksi, edessämme on päätöksentekoa.
Kuten olen kongressille sanonut, aion olla ensimmäinen, -
joka ryhtyy kovempiin keinoihin Irania vastaan.
Mutta mikä on tämä hoppu? Paitsi jos kantanne on se, -
ettei ylipäänsä ole mahdollista saada sopimusta Iranin kanssa -
ja että sellaista ei pidä edes kokeilla.
Tätä en voi hyväksyä, koska USA:n presidenttinä -
mietin vaihtoehtoja myös siltä varalta, että diplomaattista ratkaisua ei synny.
Ne vaihtoehdot ovat suppeat ja epämiellyttävät.
USA:n intressien kannalta - ja uskoakseni Israelinkin, -
vaikkakaan en voi puhua Israelin hallituksen puolesta -
on huomattavasti parempi, jos asia ratkeaa diplomaattisesti.
Presidentti Obama on vihjannut harkitsevansa uudelleen -
rahallisen avustuksen myöntämistä eri maiden puolustustarpeisiin.
Hän vastasi näin haastattelussa, jossa häneltä tiedusteltiin, -
onko mielekästä jatkaa rahallisen puolustusavun antamista Israelille, -
kun maailmassa on paljon muitakin paikkoja, jotka ovat avun tarpeessa -
enemmän kuin suhteellisen varakas Israel.
Obama sanoi amerikkalaisten olevan varmoja siitä, -
että heidän kovalla työllä ansaitsemansa, -
hallintonsa verottaman rahan kuuluu mennä muille maille.
Presidentti korosti kuitenkin, että suhde Israeliin on ainutlaatuinen -
ja että Israel on USA:n läheisin liittolainen Lähi-idässä.
Hän sanoi avustuksen olevan turval- lisuusväline, ei hyväntekeväisyysele.
Poliisi pidätti Pariisissa miehen, joka yritti polttaa Israelin lipun lähellä -
juutalaiskauppaa, jossa terroristi murhasi 4 ihmistä tammikuussa.
Mies on poliisille tuttu Israelin- vastaisista mielenosoituksista.
Palestiinalaiset ilmoittivat ryhtyvänsä tästä päivästä alkaen -
boikotoimaan viiden suuren israelilaisyhtiön tuotteita -
vastauksena Israelin päätökselle jäädyttää palestiinalaisten verovaroja,-
mikä puolestaan oli Israelin vastaus -
palestiinalaisten valtiopyrkimykselle YK-turvallisuusneuvostossa.
PLO:n toimeenpaneva komitea osallistui eilen lehdistötilaisuuteen, -
joka alkoi komitean johtajan al-Aloulin lausunnolla asiasta.
Boikotoitavia yhtiöitä ovat muun muassa Strauss ja Tnuva.
Al-Aloul kertoi komitean antaneen palestiinalaisyrityksille 2 viikkoa -
aikaa hankkiutua eroon boikotoitavien israelilaisyhtiöiden tuotteista.
Komitea on selittänyt, että se lähettää edustajansa kaikkialle -
varmistamaan päätöksen täyden toimeenpanon.
Kaksi israelilaista huumekuriiria sai surmansa aamulla -
tulituksen vaihdossa egyptiläis- sotilaiden ja kuriirisolun välillä.
Solu toimii sekä Israelin että Egyptin puolella rajaa.
Israelin sotilaat ampuivat ensin varoituslaukauksia ilmaan, -
ja veivät pois vakavasti loukkaantuneet huumekuriirit, -
jotka kuolivat myöhemmin vammoihinsa.
Kiitos seurasta!
Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Sirpa Bågman